钦定古今图书集成/明伦汇编/氏族典/第376卷 > 董汝瀚
## 钦定古今图书集成/明伦汇编/氏族典/第376卷 > 董汝瀚

按《青州府志》：“‘汝瀚，字子汇，号西屿，益都人。登嘉靖甲
午乡科。生而聪颖，给事曹公见而异之，授以《麟经微
旨》。汝瀚得其学，复授诸生。至今青之言《春秋》者，多出
董氏门。游太学，师事吕泾野，泾野大器之。后除南直
建平知县，岁不登，汝瀚筑石堤，得水田万三千馀亩，
民呼其圩曰董公圩’。升太仆寺丞，转户部员外郎，监”
天策诸仓及榷钞淮关，政绩俱著，军民德之。晋正郎，
兼摄江西、川、贵诸司事。事益办，《尚书》每多其才。久之，
上疏乞归，以疾卒于家。子李封，吏部郎。